રાજ્યમાં માસૂમ બાળકોને ઉઠાવી જતી ગેંગ સક્રિય થયાની અફવા સોશિયલ મીડીયામાં વાયરલ થયેલા મેસેજ પછી શંકાના આધારે અનેક નિર્દોષી પીટાઇ થઇ છે અને ટોળાએ નિર્દોષ વ્યક્તિઓને શંકાના આધારે માર મારીને મોતને ઘાટ ઉતારી દીધાના બનાવ પણ નોંધાયા છે. બીજી તરફ માસૂમ બાળકીઓ પર બળાત્કારના બનાવ પણ વધી ગયા છે આ સંજોગોમાં રાજકોટના આજીનદીના કાંઠે રહેતા શ્રમિક પરિવારની ત્રણ વર્ષની પુત્રીનું બુધવારે એક શખસે અપહરણ કર્યું હતું. લોકો જોઇ જતાં બાળકીને મુકીને ભાગેલા શખસને લોકોએ ૮૦ ફૂટના રોડ સુધી પીછો કરીને ઝડપી લઇ ઢોર માર માર્યો હતો. બનાવ અંગે બાળકીની માતાની ફરિયાદના આધારે પોલીસે છોટાઉદેપુરના શખસ સામે અપહરણનો ગુનો નોંધી તેની ધરપકડ કરવા તજવીજ શરૂ કરી છે.